**P O Z I V**

**NEVLADNIM ORGANIZACIJAM S PODROČJA MEDNARODNE ZAŠČITE**

Ljubljana, 25. 3. 2019

Razpisujemo postopek izbora ene predstavnice oziroma predstavnika nevladnih organizacij (v nadaljevanju predstavnik) in ene namestnice oziroma namestnika predstavnika (v nadaljevanju namestnik) v **Medresorsko strokovno komisijo za zagotavljanje pravic prosilcev za mednarodno zaščito ter pravic oseb s priznano mednarodno zaščito.**

Strokovna komisija v skladu daje mnenja oziroma ugotavlja upravičenost do pravic po [Zakonu o mednarodni zaščiti](http://www.pisrs.si/Pis.web/pregledPredpisa?id=ZAKO7103), in sicer do:

* razselitve na zasebni naslov zaradi zdravstvenih ali drugih utemeljenih razlogov;
* dodatnega obsega zdravstvenih storitev za ranljive osebe s posebnimi potrebami in druge prosilce;
* podaljšanja obdobja nastanitve oseb s priznano mednarodno zaščito v integracijski hiši.

V skladu z načeli demokratičnega izbora bomo postopek izbora predstavnika nevladnih organizacij izvedli tako, kot nalaga [Poslovnik postopka izbora predstavnikov nevladnih organizacij](https://www.cnvos.si/media/filer_public/d0/f6/d0f67500-f6d5-4ec4-aa96-702e5e57aff9/poslovnik_izbora_prestavnikov_nvo_2019.pdf). Več informacij o postopku izborov predstavnikov NVO najdete [tukaj](https://www.cnvos.si/nvo-vseved/postopek-izbora-nvo-predstavnikov/kako-tece-postopek/).

**Kako poteka postopek?**

Postopek izbora predstavnikov poteka tako, da nevladne organizacije najprej predlagajo svoje kandidate. Med njimi se poskuša s soglasjem vseh kandidatov izbrati najprimernejšega. Če soglasja za imenovanje ni, se izvedejo volitve, v katerih lahko sodelujejo vse nevladne organizacije, ki so za to vnaprej izkazale interes (to je, so se prijavile kot volivci ali pa so predlagale svojega kandidata).

**V postopku izbora bodo torej lahko sodelovale samo tiste nevladne organizacije, ki delujejo na področju mednarodne zaščite in bodo predlagale svoje kandidate ali bodo pravočasno sporočile, da želijo glasovati.**

Rokovnik za izvedbo postopka je sledeč:

**25. 3. 2019** - objava poziva za prijavo kandidatov in volilnih upravičencev

**9. 4. 2019** - rok za oddajo prijav kandidatov in upravičencev

**15. 4. 2019 -** rok za dopolnitev prijav

**16. 4. ob 11:00** -seja komisije za pregled prijav

**16. 4. 2019** - objava seznama upravičencev in kandidatov

**24. 4. 2019** ob **11:00** - javna predstavitev kandidatov in poskus imenovanja s soglasjem

**25. 4. 2019** - začetek volitev (pogojno)  
**30. 4. 2019** - zaključek volitev (pogojno)  
**6. 5. 2019** ob **11:00**- seja komisije za pregled glasovnic in izdaja sklepa o imenovanju (pogojno)

Seje komisije za pregled prijavnic, za pregled glasovnic in javna predstavitev se bodo odvile v sejni sobi CNVOS, Povšetova 37, 1000 Ljubljana.

Nevladna organizacija, ki bo predlagala svojega kandidata, mora v prijavi **obvezno napisati tudi krajšo predstavitev kandidata, iz katere so razvidne njegove reference s področja zagotavljanja pravic prosilcev za mednarodno zaščito oziroma oseb s priznano mednarodno zaščito.** Vodja postopka lahko kadarkoli zahteva dodatna pojasnila in dokazila o referencah kandidata.

Prijavo za sodelovanje najdete na [tej povezavi](https://www.cnvos.si/nvo-vseved/postopek-izbora-nvo-predstavnikov/nove-prijavnice/prijava-za-upravicence-kandidate-mednarodna-zascita/). Prijava mora vsebovati podpis zastopnika nevladne organizacije in podpis kandidata, v kolikor se ga predlaga. **V primeru pošiljanja prijave po elektronski pošti, mora ta vsebovati faksimile podpisa ali skenirano podpisano prijavo.**

Po novem Poslovniku postopka izbora lahko nevladne organizacije in kandidati, ki na njihov predlog večkrat sodelujejo v postopkih izbora predstavnikov nevladnih organizacij v posvetovalna in druga telesa, pri CNVOS deponirajo svoje podpise, da lahko enostavneje pošiljajo svoje vloge v postopkih izbora (brez potrebe po vsakokratnem podpisovanju in žigosanju prijav in drugih dokumentov).

Če želite kot NVO trajno shraniti svoj podpis za sodelovanje v postopkih izbora, lahko to naredite s pomočjo [obrazca za deponiranje podpisa za NVO](file:///\\CNVOSDC\filer\temp\link\502\). Kandidat NVO lahko shrani svoj podpis s pomočjo [obrazca za kandidate](file:///\\CNVOSDC\filer\temp\link\503\).

Prijave pošljite:

* po pošti na naslov: CNVOS, Povšetova 37, 1000 Ljubljana ali
* po elektronski pošti na: [monika.kostanjevec@cnvos.si](mailto:monika.kostanjevec@cnvos.si).

**Ne glede na način ali datum pošiljanja mora prijava prispeti na enega od zgornjih naslovov najkasneje do 9. 4. 2019 do polnoči.**

Za dodatne informacije o postopku izbora smo vam na voljo na telefonu 01/542 14 22 ali na elektronski pošti [monika.kostanjevec@cnvos.si](mailto:monika.kostanjevec@cnvos.si).

**Vabimo vse zainteresirane nevladne organizacije, ki delujete na področju mednarodne zaščite, da sodelujete v postopku izbora.**

Objava:

* objava v e-CNVOS
* objava na spletni strani [www.cnvos.si](http://www.cnvos.si)